RATCH ปี 65 กำไรลด 26% เหลือ 5.78 พันลบ. ใจดีปันผล 0.80 บ. XD 17 มี.ค.66
RATCH ปิดงบปี 65 กำไรลด 26.05% เหลือ 5.78 พันลบ. จากปีก่อนมีกำไร 7.81 พันลบ. พร้อมแจกปันผล 0.80 บ. ขึ้นเครื่องหมาย XD 17 มี.ค.66
RATCH ปิดงบปี 65 กำไรลด 26.05% เหลือ 5.78 พันลบ. จากปีก่อนมีกำไร 7.81 พันลบ. พร้อมแจกปันผล 0.80 บ. ขึ้นเครื่องหมาย XD 17 มี.ค.66
28 ก.พ. 2566

บริษัท ราช กรุ๊ป จำกัด (มหาชน) หรือ RATCH รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

สำหรับในปี 65 บริษัทมีกำไรลดลง เนื่องจากค่าเสื่อมราคา ต้นทุนทางการเงินและภาษีเงินได้เพิ่มขึ้น สอดคล้องกับการลงทุนในโครงการต่างๆ ที่เพิ่มขึ้น นอกจากนี้บริษัทฯ รับรู้ต้นทุนทางการเงินของ FRD และ SCG จากการเข้าซื้อหุ้นเมื่อไตรมาสที่ 4 ปี 2564 รวมทั้งในไตรมาสที่ 1 ปี 2565 FRD มีการตัดจำหน่ายค่าธรรมเนียมเงินกู้เดิมจำนวน 225.73 ล้านบาท จากการ Refinance ซึ่งการ Refinance นี้สามารถลดภาระดอกเบี้ยและขยายระยะเวลาการชำระคืนเงินกู้ และการบันทึกภาษีเงินได้รอตัดบัญชีจากการปรับอัตราภาษีเงินได้ของบริษัทย่อยในประเทศอินโดนีเซียจำนวน 337.70 ล้านบาท โดยทั้งสองรายการรวมจำนวน 563.43 ล้านบาทเป็นการรับรู้ตัวเลขทางบัญชีเท่านั้นโดยไม่มีผลกระทบต่อกระแสเงินสดของกลุ่มบริษัทฯ
นอกจากนั้นที่ประชุมคณะกรรมการบริษัทฯ วันที่ 28 ก.พ.66 จ่ายปันผลจากกำไรสะสม เป็นเงินสดในอัตรา 0.80 บาท กำหนดขึ้นเครื่องหมาย XD วันที่ 17 มี.ค.66 และกำหนดจ่ายเงินปันผลในวันที่ 19 พ.ค.66